# Javier Bardem

| Javier Bardem
 |
| --- |
|  Bardem na Filmskom festivalu u Torontu 2007 |
| Rođen/a
 | Javier Ángel Encinas Bardem 1. marta 1969.  (1969-03-01) Las Palmas de Gran Canaria, Španija
 |
|

| proširiOsvojene nagrade
 |
| --- |
| Oscar
 |
| **Najbolji sporedni glumac** 2007 *No Country For Old Men* |
| Nagrade BAFTA
 |
| **Najbolji sporedni glumac** 2007 *No Country For Old Men* |
| Zlatni globus
 |
| **Najbolji sporedni glumac u filmu** 2007 *No Country for Old Men* |
| Nagrade Goya
 |
| **Najbolji sporedni glumac** 1995 *Días contados* **Najbolji glumac** 1996 *Boca a boca* 2003 *Los lunes al sol* 2005 *Mar adentro* |
| Nagrade Screen Actors Guild
 |
| **Najbolji sporedni glumac u filmu** 2007 *No Country for Old Men* **Najbolji filmski ansambl** 2007 *No Country for Old Men* |
| Ostale nagrade
 |
| **Nagrada NBR za najboljeg glumca** 2000 *Before Night Falls* **Nagrada NBR za najbolji ansambl** 2007 *No Country For Old Men* **Nagrada NYFCC za najboljeg sporednog glumca** 2007 *No Country For Old Men* **Kup Volpi za najboljeg glumca** 2000 *Before Night Falls* 2004 *Mar adentro* |

 |

**Javier Ángel Encinas Bardem** (1. ožujka 1969., Las Palmas de Gran Canaria) španjolski je filmski glumac i prvi Španjolac dobitnik Oscara. U rodnoj Španjolskoj snimio je više od dvadeset filmova, a veliku međunarodnu slavu stekao je glavnom ulogom u filmu *Prije nego padne noć*. Tada postaje prvi Španjolac nominiran za prestižnu Akademijinu nagradu.

Zahvaljujući snažnoj ulozi u filmu braće Coen, *Nema zemlje za starce*, Bardem osvaja Oscar, Zlatni globus i BAFTA-u u kategoriji najboljega sporednog glumca. Sam film također je trijumfirao na 80. dodjeli Oscara odnijevši nagrade za najbolji film, najbolju režiju i najbolji adaptirani scenarij, a Javieru Bardemu osiguravši status prvoga španjolskog oskarovca.

## Rana mladost

Javier Bardem je rođen na Kanarskim Otocima u mjestu Las Palmas de Gran Canaria. Potječe iz obitelji s dugogodišnjim filmskim iskustvom. Njegova majka Pilar je glumica, a i djed i baka, Rafael Bardem i Matilde Muñoz Sampedro, također. Bardem je nećak redatelja i scenarista Juana Antonija Bardema, a njegovi stariji brat Carlos i sestra Mónica isto su glumci.
Kao 6-godišnji dječak Javier se prvi put pojavio na filmskome platnu u miniseriji *El Pícaro*, a zatim i u nekoliko televizijskih serija. Prije nego što je profesionalno počeo glumiti, bio je član Španjolskoga nacionalnog ragbijaškog tima. Bavio se i slikanjem te atletikom.

## Karijera

Prvu značajniju filmsku ulogu dobiva sa 20 godina u filmu Bigasa Lune *Las edades de Lulú*, a *Šunka, šunka* iz 1992. postaje veliki hit. Bardem u njemu glumi zajedno s Penelope Cruz. Osim u njima, Javier Bardem glumi i u filmovima *Zlatna muda* i *Grudi i mjesec* istoga redatelja. Poznat je i po ulogama u nekoliko Almodovarovih redateljskih i scenarističkih uradaka (*Živo meso*, *Visoke pete*).

Nakon niza zanimljivih uloga u španjolskim filmovima, Bardem se 2000. probija na svjetsku filmsku scenu ulogom u *Prije nego padne noć*. Za lik kubanskoga pisca Reinalda Arenasa, na temelju čijeg je autobiografskog teksta " Antes que anochezca" (*Before the Night Falls*) film i napravljen, dobio je nominaciju za Oscara u kategoriji najboljega glumca. Potresna je to priča o piscu, homoseksualcu, koji bježi od Castrovog režima i umire od side. To je ujedno i prvi put da je Španjolac nominiran za tu prestižnu američku filmsku nagradu, a i Bardemu je prvi film u kojemu govori engleskim, a ne španjolskim, jezikom.

Dvije godine kasnije pojavljuje se u filmu *The Dancer Upstairs*. Riječ je o redateljskome prvijencu poznatoga glumca Johna Malkovicha.

Na Venecijanskom filmskom festivalu proglašen je najboljim glumcem u filmu *Život je more* iz 2004. godine. Film je drama, a temelji se na istinitoj priči o čovjeku koji se, nakon što strada u nesreći i postane kvadriplegičar, skoro 30 godina bori za pravo na eutanaziju. Javier Bardem je portretirao nepokretnog Ramóna Sampedra. Iste se godine pojavljuje u kriminalističkom filmu *Collateral*, u manjoj ulozi negativca.

2007. godine u filmu *Nema zemlje za starce* braće Coen, temeljenom na istoimenu romanu, Bardem utjelovljuje lik plaćenog ubojice Antona Chigurha. Ta mu je uloga donijela nagradu Oscar te još čitav niz značajnih nagrada u kategoriji najboljega sporednog glumca: Zlatni globus, BAFTA-u, nagradu Glumačkoga ceha i nagradu Critic's Choice, koju dodjeljuju filmski kritičari.

Iste godine ostvaruje jednu od glavnih uloga u filmskoj adaptaciji jednog od najpoznatijih kolumbijskih romana. Riječ je o *Ljubavi u doba kolere* Gabriela Garcíje Márqueza, a Bardem tumači lik nesretno zaljubljenog Florentina Arize.

Španjolski bi glumac uskoro trebao zaigrati i u novom filmu Woodyja Allena, *Vicky Cristina Barcelona* te u filmskoj adaptaciji popularnog i nagrađivanog mjuzikla *Devet*.

## Privatni život

Bardemova djevojka, Penelope Cruz, i redatelj Pedro Almodovar s kojim je više puta surađivao na filmu.
Javier Bardem nema položen vozački ispit.

Nakon legalizacije istospolnih brakova u Španjolskoj 2005. godine, Bardem je podigao medijsku prašinu izjavivši da kad bi bio homoseksualac „sutra bi se oženio, samo da zajebe Crkvu” („*mañana mismo, sólo para joder a la Iglesia*”).

Na dodjeli nagrade Critics's Choice, za ulogu negativca u filmu *Nema zemlje za starce*, izjavio je da ga je za ulogu inspirirao George W. Bush.

Bardem je i producent grupe od pet dokumentarnih filmova na kojima je radilo pet različitih redatelja (jedan od njih je Wim Wenders). Filmovi se zovu *Invisibles* (Nevidljivi). Govore o zaboravljenim ratovima i konfliktima u raznim dijelovima svijeta, o zaboravljenim bolestima kojima se bave Liječnici bez granica te pozivaju na solidarizaciju s njihovim žrtvama.

Na dodjeli nagrada Gotham, koje se baziraju na nezavisno filmaštvo, 2007. godine mu je u New Yorku odana počast za životno dostignuće.

Javier Bardem je trenutačno u vezi s Penelope Cruz, partnericom iz filma *Šunka, šunka*.

## Filmografija

| Godina | Naslov | Uloga | Bilješke
 |
| --- | --- | --- | --- |
| 1990. | *Las edades de Lulú* | Jimmy |  |
| 1991. | *Visoke pete* | Regidor T.V. |  |
| 1992. | *Šunka, šunka* | Raul |  |
| 1993. | *Zlatna muda* | Benito González |  |
| *Dvojezični ljubavnik* | El limpiabotas |  |
| 1994. | *Odbrojani dani* | Lisardo |  |
| *Detektiv i smrt* | Detektiv Cornelio |  |
| 1995. | *Od usta do usta* | Victor Ventura |  |
| 1996. | *Éxtasis* | Rober |  |
| 1997. | *Živo meso* | David |  |
| *Perdita Durango* | Romeo Dolorosa |  |
| 1999. | *Druga koža* | Diego |  |
| *Washingtonski vukovi* | Alberto |  |
| 2000. | *Prije nego padne noć* | Reinaldo Arenas | Nominiran za Oscar za najboljeg glumca
 |
| 2002. | *Ples ubojica* | Agustín Rejas |  |
| *Ponedjeljci na suncu* | Santa |  |
| 2004. | *Collateral* | Felix |  |
| *Život je more* | Ramón Sampedro |  |
| 2006. | *Goyini duhovi* | Brat Lorenzo |  |
| 2007. | *Ljubav u doba kolere* | Florentino Ariza |  |
| *Nema zemlje za starce* | Anton Chigurh | Oscar za najboljeg sporednog glumca
 |
| 2008. | *Vicky Cristina Barcelona* | Juan Antonio |  |
| 2010. | *Biutiful* | Uxbal |  |
| *Jedi moli voli* | Felipe |  |
| 2012. | *Skyfall* | Silva |  |
| 2013. | *To the Wonder* | Otac Quintana |  |

## Priznanja

### Osvojene nagrade

* **Akademijine nagrade**
	+ 2008. - osvojio nagradu Oscar za najboljega sporednog glumca u filmu *Nema zemlje za starce*
* **Nagrade BAFTA**
	+ 2008. - najbolji sporedni glumac u filmu *Nema zemlje za starce*
* **Zlatni globusi**
	+ 2008. – najbolji sporedni glumac u *Nema zemlje za starce*
* **Nagrade Goya**
	+ 2005. – najbolji glumac u filmu *Život je more*
	+ 2003. – najbolji glumac u filmu *Ponedjeljci na suncu*
	+ 1996. – najbolji glumac u filmu *Od usta do usta*
	+ 1995. – najbolji sporedni glumac u filmu *Odbrojani dani*
* **Europske filmske nagrade**
	+ 2004. – najbolji glumac u filmu *Život je more*
	+ 1997. – osvojio nagradu publike u kategoriji najboljega glumca
* **Nagrade ADIRCAE**
	+ 2003. – najbolji glumac u filmu *Ponedjeljci na suncu*
* **Nagrade Međunarodnoga filmskog festivala u Bangkoku**
	+ 2005. – osvojio nagradu Golden Kinnaree u kategoriji najboljega glumca u filmu *Život je more*
* **Nagrade Društva filmskih kritičara Bostona**
	+ 2007. – najbolji sporedni glumac u *Nema zemlje za starce*
* **Nagrade Udruženja filmskih kritičara Broadcast**
	+ 2008. – osvojio nagradu Critic's Choice za najboljega sporednog glumca u *Nema zemlje za starce*
* **Udruženje filmskih kritičara središnjeg Ohija**
	+ 2008. – najbolji sporedni glumac u *Nema zemlje za starce*
* **Nagrade Udruženja filmskih kritičara Chicaga**
	+ 2007. – najbolji sporedni glumac u *Nema zemlje za starce*
* **Nagrade Španjolskoga kruga scenarista**
	+ 2005. – najbolji glumac u filmu *Život je more*
	+ 2003. – najbolji glumac u filmu *Ponedjeljci na suncu*
	+ 1996. – najbolji glumac u filmu *Od usta do usta*
	+ 1993. – najbolji glumac u filmu *Šunka, šunka*
* **Nagrade Udruženja filmskih kritičara Dallas-Fort Worth**
	+ 2007. – najbolji sporedni glumac u *Nema zemlje za starce*
* **Nagrade Floridskoga kruga filmskih kritičara**
	+ 2007. – najbolji sporedni glumac u *Nema zemlje za starce*
* **Nagrade Fotogramas de Plata**
	+ 2005. – najbolji filmski glumac u filmu *Život je more*
	+ 2003. – najbolji filmski glumac u filmu *Ponedjeljci na suncu*
	+ 2001. – najbolji filmski glumac u filmu *Druga koža*
	+ 1998. – najbolji filmski glumac u filmovima *Živo meso* i *Perdita Durango*
	+ 1996. – najbolji filmski glumac u filmu *Od usta do usta*
	+ 1994. – najbolji filmski glumac u filmu *Zlatna muda*
* **Filmski festival Gramado**
	+ 2003. – osvojio nagradu Golden Kikito u kategoriji najboljega latino-glumca u 35 mm filmu za *Ponedjeljci na suncu*
* **Nagrade Independent Spirit**
	+ 2001. – najbolja muška vodeća uloga u filmu *Prije nego padne noć*
* **Nagrade Kruga filmskih kritičara Kansas Cityja**
	+ 2008. – najbolji sporedni glumac u *Nema zemlje za starce*
* **Nagrade Društva filmskih kritičara Las Vegasa**
	+ 2007. – osvojio nagradu Sierra za najbolju sporednu ulogu u *Nema zemlje za starce*
* **National Board of Review**
	+ 2000. – najbolji glumac u *Prije nego padne noć*
* **Nagrade Američkog društva filmskih kritičara**
	+ 2001. – najbolji glumac u *Prije nego padne noć*
* **Nagrade Njujorškoga kruga filmskih kritičara**
	+ 2007. – najbolji sporedni glumac u *Nema zemlje za starce*
* **Nagrade Ondas**
	+ 1999. – najbolji glumac u *Los lobos de Washington* (dijeli je s Eduardom Fernandezom)
	+ 1995. – najbolji glumac u *Od usta do usta* (dijeli je s Federicom Luppijem)
	+ 1993. – najbolja gluma (dijeli je s Penelope Cruz)
* **Nagrade Društva internetskih filmskih kritičara**
	+ 2008. – najbolji sporedni glumac u *Nema zemlje za starce*
* **Filmski festival komedije u Peñíscoli**
	+ 1996. – najbolji glumac u *Od usta do usta*
* **Nagrade Društva filmskih kritičara Phoenixa**
	+ 2007. – najbolji sporedni glumac u *Nema zemlje za starce*
* **Nagrade Premios ACE**
	+ 2004. – najbolji glumac u *Ponedjeljci na suncu*
	+ 2001. – najbolji glumac u *Prije nego padne noć*
	+ 1998. – najbolji glumac u drami u filmu *Od usta do usta*
* **Međunarodni filmski festival u San Sebastiánu**
	+ 1994. – osvojio nagradu Silver Seashell za najboljega glumca u filmovima *Odbrojani dani* i *Detektiv i smrt*
* **Nagrade Sant Jordi**
	+ 2005. – najbolji španjolski glumac u filmu *Život je more*
	+ 1993. – najbolji španjolski glumac u filmu *Šunka, šunka*
* **Nagrade Ceha filmskih glumaca**
	+ 2008. – nagrada za izuzetnu glumačku izvedba u filmu *Nema zemlje za starce* (dijeli je s Joshom Brolinom, Garretom Dillahuntom, Tess Harper, Woodyjem Harrelsonom, Tommyjem Leejem Jonesom i Kelly Macdonald)
	+ 2008. – nagrada za sporednu ulogu u *Nema zemlje za starce*
* **Nagrade Udruženja jugoistočnih filmskih kritičara**
	+ 2007. – najbolji sporedni glumac u *Nema zemlje za starce*
	+ 2001. – najbolji glumac u *Prije nego padne noć* (dijeli je s Michaelom Douglasom)
* **Udruženje španjolskih glumaca**
	+ 2005. – najbolja vodeća muška uloga u *Život je more*
	+ 2003. – najbolja vodeća muška uloga u filmu *Ponedjeljci na suncu*
	+ 1995. – najbolja sporedna uloga u filmu *Odbrojani dani*
	+ 1993. – najbolji novi glumac u filmu *Šunka, šunka*
* **Nagrade Udruženja filmskih kritičara Toronta**
	+ 2007. - najbolja muška sporedna uloga u *Nema zemlje za starce*
* **Venecijanski filmski festival**
	+ 2004. – osvojio Volpi Cup za najboljega glumca u filmu *Život je more*
	+ 2000. – osvojio Volpi Cup za najboljega glumca u *Prije nego padne noć*
* **Nagrade Udruženja filmskih kritičara Washingtona DC**
	+ 2007. – najbolji sporedni glumac u *Nema zemlje za starce*

### Nominacije

* **Akademijine nagrade**
	+ 2001. – nominacija za najboljega glumca u *Prije nego padne noć*
* **Zlatni globusi**
	+ 2005.- nominacija za Zlatni globus u kategoriji najboljega glumca u drami za *Život je more*
	+ 2001. – nominacija za Zlatni globus u kategoriji najboljega glumca u *Prije nego padne noć*
* **Nagrade Goya**
	+ 1998. – nominacija za najboljega glumca u filmu *Živo meso*
	+ 1994. - nominacija za najboljega glumca u filmu *Zlatna muda*
	+ 1993. - nominacija za najboljega glumca u filmu *Šunka, šunka*
* **Europske filmske nagrade**
	+ 2003. – nominacija publike za najboljega glumca u filmu *Ponedjeljci na suncu*
	+ 2002. – nominacija za najboljega glumca u filmu *Ponedjeljci na suncu*
	+ 1998. – nominacija za najboljega glumca u filmu *Živo meso*
* **Nagrade Udruženja filmskih kritičara Chicaga**
	+ 2001. – nominacija za najboljega glumca u *Prije nego padne noć*
* **Nagrade Chlotrudis**
	+ 2004. – nominacija za najboljega glumca u *The Dancer Upstairs*
	+ 2002. – nominacija za najboljega glumca u *Prije nego padne noć*
* **Nagrade Fotogramas de Plata**
	+ 1997. – nominacija za najboljega filmskog glumca u filmu *Éxtasis*
	+ 1995. – nominacija za najboljega filmskog glumca u filmovima *Detektiv i smrt* te *Odbrojani dani*
	+ 1993. – nominacija za najboljega filmskog glumca u filmu *Šunka, šunka*
* **Nagrade Društva filmskih kritičara Phoenixa**
	+ 2001. - nominacija za najboljega glumca u *Prije nego padne noć*
* **Nagrade Premios ACE**
	+ 2005. - nominacija za najboljega glumca u filmu *Život je more*
* **Nagrade Satellite**
	+ 2007. – nominacija za nagradu Satellite u kategoriji najboljega sporednog glumca u drami za *Nema zemlje za starce*
	+ 2005. – nominacija za Golden Satellite u kategoriji najboljega glumca u drami za *Život je more*
* **Udruženje španjolskih glumaca**
	+ 1998. – nominacija za najbolju vodeću ulogu u filmu *Perdita Durango*
	+ 1997. - nominacija za najbolju vodeću ulogu u filmu *Éxtasis*

## Vanjske veze

* Javier Bardem na sajtu IMDb
* Javier Bardem na Rotten Tomatoes
* Javier Bardem Arhivirano 2008-02-27 na Wayback Machine-u na Filmski.net
* Critic's Choice nagrada, video